《焦山夜泊》
清代·王昙

华严灵馆压嶕峣，一片风烟接寂寥。大地星河围永夜，中江镫火见南朝。

鱼龙古寺三秋水，神鬼虚堂八月潮。独上数层扪北极，满天风露下银霄。

作者简介：（1760—1817）浙江秀水人，又名良士，字仲瞿，号蠡舟，昭明阁外史。乾隆五十九年举人。工画，好游侠，兼通兵家言，善骑射。少以任侠破家。其座主吴省钦荐其知兵，谓能作掌中雷。吴被斥，昙亦因此为士大夫所不齿。诗文奇肆，纵横万里。有《烟霞万古楼集》。